《寄谢高先辈见寄二首》
唐代·齐己

穿凿堪伤骨，风骚久痛心。永言无绝唱，忽此惠希音。

杨柳江湖晚，芙蓉岛屿深。何因会仙手，临水一披襟。

诗在混茫前，难搜到极玄。有时还积思，度岁未终篇。

片月双松际，高楼阔水边。前贤多此得，风味若为传。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。